b'\n_START_ARTICLE_\nZoran \xc5\xbdagar\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdagar je gimnazijo obiskoval v Celju (1934\xe2\x80\x931941) in maturiral 1945 v Beogradu. Aprila 1941 so ga Nemci v Celju zaprli in izgnali v Srbijo, kjer se je \xc5\xa1e istega leta vklju\xc4\x8dil v NOB. Septembra 1944 je od\xc5\xa1el v enoto NOV na Fru\xc5\xa1ki gori, bil bataljonski sekretar SKOJa, politi\xc4\x8dni komisar \xc4\x8dete in bataljona v 51. udarni vojvodinski diviziji, sodeloval v bitki na prehodu \xc4\x8dez Donavo (Batina) pri Bezdanu (Srbija)._NEWLINE_Po demobilizaciji februarja 1946 je v Celju in na Ptuju opravljal politi\xc4\x8dne naloge, delal na podro\xc4\x8dju kmetijstva, bil med drugim pomo\xc4\x8dnik ministra za kmetijstvo v vladi LRS (1949-1952), glavni direktor Agrotehnike (1952-1953), predsednik Zveze zadru\xc5\xbenih hranilnic in posojilnic Slovenije (1953-1957) ter delo nadaljeval v ban\xc4\x8dni\xc5\xa1tvu kjer je bil med drugim glavni direktor slovenske centrale Jugoslovanske investicijske banke (1957-1961) in generalni direktor te banke v Beogradu (1961-1965), nato namestnik izvr\xc5\xa1nega direktorja Svetovne banke v Washingtonu (1965-1969) in izvr\xc5\xa1ni podpredsednik Mednarodne finan\xc4\x8dne korporacije v Londonu (1969-1974)._NEWLINE_Po prenehanju dela v ban\xc4\x8dni\xc5\xa1tvu je bil dva mandata poslanec Zvezne skup\xc5\xa1\xc4\x8dine SFRJ (1974-1982) in veleposlanik Socialisti\xc4\x8dna federativna republika Jugoslavija v Keniji (1982-1986).'